Kuigi rongkäigus  vajatakse vaid 186 lipu ja tõrviku kandjat, on kolmekordne registreeritud osalejate hulk vajalik selleks, et saaks pikal teekonnal üksteist välja vahetada. Pidev vahetus on vajalik eelkõige madalate külmakraadide püsimise korral. Organiseerijad on mõelnud ka väga käredale pakasele. Juhul, kui temperatuur peaks langema alla -15 kraadi, siis toimub Alevi kalmistul pärgade asetamine ilma tseremoonia ja suure rahvahulgata. Rongkäik 93 lipu ja tõrvikuga algab kogunemisega Rüütli platsil, kust suundutakse Endla teatri  ette. Rüütli platsil esineb maavanem ja loetakse ette ajalooline Iseseisvusmanifest kõigile Eestimaa rahvastele.